Poljoprivredna, prehrambena i veterinarska škola Stanka Ožanića provodi projekt Novim znanjima za zdravije sutra (New knowledge for a healthy tomorrow). Projekt je odobren i financiran od Agencije za mobilnost i programe EU u sklopu programa Erasmus+, Ključna aktivnost 1 – Mobilnost u svrhu učenja za pojedince, temeljem kojeg Škola raspisuje

**NATJEČAJ**

 **ERASMUS+**

 **Know for Tomorrow**

 **2019-1-HR01-KA102-060679**

za nastavnika/cu u pratnji, u sklopu projekta Know for Tomorrow na stručno usavršavanje u Bragu, Portugal, koji/a će biti pratnja učenicima za vrijeme mobilnosti i koji/a će se pobrinuti da učenici izvršavaju svoje obveze te im pružiti potrebnu brigu, podršku i nadzor. Stručna praksa održavati će se u razdoblju od 20 dana (8. do 28. ožujka 2020.),

**Obveze i dužnosti nastavnika/ce u pratnji:**

* obveza sudjelovanja u pripremnim aktivnostima
* pružanje podrške učenicima, što će osigurati da se ciljevi mobilnosti postignu u potpunosti
* istraživanje mogućnosti za druge projekte, što će doprinijeti internacionalizaciji ustanove
* suradnja s partnerom u izradi rasporeda obilazaka učenika na mjesta stručne prakse
* praćenje učeničkog napretka
* potpora učenicima: pružanje pomoći oko vođenja dnevnika rada, pomoć u organizaciji slobodnog vremena, psihološka pomoć i pomoć u nepredviđenim situacijama

**Uvjeti prijave:**

* nastavnik/ca prehrambene grupe predmeta
* znanje engleskog jezika na B1 razini Europskog referentnog okvira za jezike
* položen stručni ispit
* aktivno sudjelovanje u aktivnostima škole i sudjelovanje na natjecanjima s učenicima
* motiviranost za redovito stručno usavršavanje i napredovanje
* spremnost na diseminaciju projektnih rezultata

**Potrebni dokumenti prilikom prijave:**

* Europass CV životopis na hrvatskom i engleskom jezik (<https://europass.cedefop.europa.eu/editors/hr/cv/compose>)
* popunjena prijavnica (obrazac u prilogu)
* motivacijsko pismo u kojem će nastavnik detaljno opisati osobne potrebe za sudjelovanjem u mobilnosti, spremnost za širenje rezultata nakon mobilnosti i predložene načine širenja (<https://europass.cedefop.europa.eu/editors/hr/cl/compose>)

Životopise i prijavnice je potrebno poslati na mail ravnateljice ravnateljica@ppvs-ozanic.com najkasnije do **30. rujna 2019.**, nakon čega će uslijediti testiranje iz engleskog jezika.

Ukupan broj bodova ostvarenih na životopisu, prijavnici i testu engleskog jezika biti će glavni kriterij za odabir sudionika. O odabiru sudionika odlučiti će povjerenstvo sastavljeno od ravnateljice i dva člana.

Rezultati će biti objavljeni na školskoj web stranici i oglasnoj ploči Škole 07. listopada 2019. Nakon odabira sudionika mobilnosti organizirati će se kulturološke, jezične i pedagoške pripreme.

Rok za žalbe je 5 dana od objave rezultata Natječaja.

Za sva pitanja i dodatne informacije možete se obratiti ravnateljici Jeleni Gulan ili koordinatorima projekta Bruni Bišćan i Vesni Milanji.

U Zadru, 26. kolovoza 2019.

R A V N A T E LJ I C A:

Jelena Gulan, mag. ing.